ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων Σύστημα έγκαιρης προειδοποίησης αριθ. 6/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση των πιστώσεων

3. Σχόλια

4. Συμπεράσματα

1. Συνολική εξέλιξη των μηνιαίων δαπανών

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 1999 έως τις 30 Απριλίου 2000.

1.1. Η υποκατηγορία «Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες»

>ΘΕΣΗ ΠIΝΑΚΑ>

1.2. Η υποκατηγορία 1β «Αγροτική ανάπτυξη και συνοδευτικά μέτρα»

>ΘΕΣΗ ΠIΝΑΚΑ>

2. Προσωρινή απορρόφηση των πιστώσεων

>ΘΕΣΗ ΠIΝΑΚΑ>

3. σχόλια

3.1. Η εκτέλεση των πιστώσεων για τον Ιούνιο 2000

Η εκτέλεση των πιστώσεων του υποτμήματος B1 του προϋπολογισμού για τον Ιούνιο 2000 (δαπάνες των κρατών μελών από τις 16 Οκτωβρίου 1999 έως τις 30 Απριλίου 2000) ανέρχονται σε 30 320 εκατ. ευρώ, ήτοι 74% των πιστώσεων. Οι δαπάνες είναι:

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) είναι κατά 123 εκατ. ευρώ υψηλότερες από το δείκτη. Η κατάσταση είναι παρόμοια με αυτή του προηγούμενου μηνός,

- για την υποκατηγορία 1β (αγροτική ανάπτυξη και συνοδευτικά μέτρα) κατά 116 εκατ. ευρώ χαμηλότερες από το δείκτη.

3.1. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή των γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της τιμής του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός 2000 καταρτίστηκε βάσει της μέσης ισοτιμίας του δολαρίου για τον Ιανουάριο, Φεβρουάριο και Μάρτιο 1999 που ανερχόταν σε 1 ευρώ = 1,12 $.

Οι πραγματικές τιμές του ευρώ που παρατηρήθηκαν τους τελευταίους μήνες ήσαν σαφώς χαμηλότερες από τη δημοσιονομική ισοτιμία. Είναι, επομένως, πολύ πιθανό ότι ο μέσος όρος των τιμών του δολαρίου που διαπιστώνονται από την 1η Αυγούστου 1999 έως τις 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία και ότι το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο λόγω της εξέλιξης της τιμής δολαρίου [1].

[1] Ο μέσος όρος των τιμών του δολαρίου που διαπιστώθηκαν από την 1η Αυγούστου 1999 έως τις 5 Ιουνίου 2000 είναι 1 ευρώ = 1 $. Αν η τιμή της 5ης Ιουνίου (περίπου 1 ευρώ = 0,94 $) παρετείνετο έως το τέλος του οικονομικού έτους, η μέση ισοτιμία θα ανήρχετο σε 1 ευρώ = 0,99 $.

Το ΕΓΤΠΕ μόνο εν μέρει επωφελήθηκε από το ποσό που εξοικονομήθηκε. Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. ευρώ, που καθορίζεται με τους κανόνες της δημοσιονομικής πειθαρχίας, θα μεταφερθούν, στο τέλος του οικονομικού έτους, προς το νομισματικό απόθεμα και δεν μπορούν να χρησιμοποιηθούν για τη χρηματοδότηση άλλων μέτρων.

3.2.2. Η επίπτωση των διπλών τιμών

Δαπάνες, σαφώς λιγότερο σημαντικές από εκείνες των προηγούμενων ετών θα προκύψουν από την επίπτωση των διπλών τιμών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Το κόστος της διπλής τιμής εκτιμήθηκε για το ΕΓΤΠΕ-τμήμα εγγυήσεων κατά την κατάρτιση της διορθωτικής επιστολής σε 119 εκατ. ευρώ. Μετά από πρόσφατο υπολογισμό η επίπτωση της διπλής τιμής εκτιμήθηκε σε 240 εκατ. ευρώ, ήτοι σημειώθηκε αύξηση 121 εκατ. ευρώ.

3.3. Παράγοντες της αγοράς

3.3.1. Η υποκατηγορία 1α: παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες

Κεφάλαιο B1-10: Αροτραίες καλλιέργειες // + 305 εκατ. EUR

// (δαπάνες: 15 899 εκατ. EUR)

(προβλέψεις: 15 593 εκατ. EUR)

Η υπέρβαση του δείκτη προκύπτει από:

- τη γραμμική μείωση των πιστώσεων που αποφασίστηκε από την αρμόδια αρχή του προϋπολογισμού κατά την έγκριση του προϋπολογισμού, ιδίως ορισμένα κονδύλια ενισχύσεων ανά εκτάριο υπερβαίνουν το δείκτη,

- τις δαπάνες για τη δημόσια αποθεματοποίηση που είναι υψηλότερες από τις προβλεπόμενες (σημαντικότερες αγορές και πωλήσεις),

- τις υψηλότερες επιστροφές στην παραγωγή αμύλου (σημαντικότερες ποσότητες και υψηλότερο ποσοστό επιστροφής),

- τις επιστροφές στην εξαγωγή λόγω επιτάχυνσης των πληρωμών.

Οι υπερβάσεις αυτές αντισταθμίζονται εν μέρει από υποαπορρόφηση σε σχέση με το δείκτη λόγω καθυστερημένων πληρωμών στην Ιταλία για τις ενισχύσεις ανά εκτάριο (κυρίως του σκληρού σίτου) που προκύπτουν από ενίσχυση των ελέγχων που ζητήθηκαν από την Επιτροπή.

Λαμβάνοντας υπόψη την ανάγκη να εμβασθούν στο τέλος του οικονομικού έτους οι εξοικονομήσεις που οφείλονται στην ευνοϊκή εξέλιξη της ισοτιμίας του δολαρίου προς το νομισματικό απόθεμα, είναι δυνατόν να αναμένουμε ανάγκη μεγαλύτερη από τις πιστώσεις στο τέλος του οικονομικού έτους. Αυτό προκύπτει κυρίως από τη γραμμική μείωση που αποφασίστηκε κατά την έγκριση του προϋπολογισμού και από τις υψηλότερες δαπάνες των επιστροφών στην παραγωγή αμύλου. Αντίθετα, θεωρείται ευνοϊκότερη η κατάσταση του προϋπολογισμού όσον αφορά τις δαπάνες για τη δημόσια αποθεματοποίηση στο τέλος του οικονομικού έτους. Πράγματι, το απόθεμα παρέμβασης στο τέλος του οικονομικού έτους θα είναι σαφώς χαμηλότερο από ό,τι είχε προβληθεί αρχικά λόγω εξαγωγής σημαντικότερων ποσοτήτων και σε υψηλότερες τιμές. Τέλος, η εκτέλεση του προϋπολογισμού όσον αφορά το κεφάλαιο αυτό εξαρτάται και από τα αποτελέσματα των ελέγχων που θα διενεργηθούν στην Ιταλία.

Κεφάλαιο B1-11: Ζάχαρη // + 34 εκατ. EUR

// (δαπάνες: 1 200 εκατ. EUR)

(δείκτης: 1 166 εκατ. EUR)

Η υπέρβαση του δείκτη προκύπτει από υψηλές πληρωμές για επιστροφές κατά την εξαγωγή. Αυτό προέρχεται από τις χαμηλές τιμές στην διεθνή αγορά.

Πρέπει να αναμένουμε υπέρβαση των πιστώσεων στο τέλος του οικονομικού έτους για το κεφάλαιο αυτό οφειλόμενη κυρίως στο επίπεδο των επιστροφών κατά την εξαγωγή.

Κεφάλαιο B1-12: Ελαιόλαδο // - 56 εκατ. EUR

// (δαπάνες: 1 951 εκατ. EUR)

(δείκτης: 2 007 εκατ. EUR)

Η υποαπορρόφηση σε σχέση με το δείκτη προκύπτει από τις λιγότερο σημαντικές δαπάνες για τις ενισχύσεις στην παραγωγή ελαιολάδου. Λόγω της αλλαγής του συστήματος των ποσοστώσεων που προβλέπει τώρα εθνικές ποσοστώσεις, το συνολικό επίπεδο των πληρωμών για την προκαταβολή είναι χαμηλότερο σε σχέση με τα προηγούμενα έτη. Η υποαπορρόφηση θα εκλείψει ενδεχομένως κατά την πληρωμή του υπολοίπου που θα πραγματοποιηθεί αργότερα στη διάρκεια του οικονομικού έτους.

Μπορεί να προκύψει μικρή υπέρβαση των πιστώσεων στο τέλος του οικονομικού έτους λόγω της γραμμικής μείωσης κατά την έγκριση του προϋπολογισμού

Κεφάλαιο B1-15: Οπωροκηπευτικά // - 188 εκατ. EUR

// (δαπάνες: 851 εκατ. EUR)

(δείκτης: 1 039 εκατ. EUR)

Η υποαπορρόφηση σε σχέση με το δείκτη αφορά κυρίως τον τομέα των μεταποιημένων οπωροκηπευτικών και προκύπτει κυρίως από καθυστερημένες πληρωμές για τις χρηματικές αντισταθμίσεις για να ευνοηθεί η μεταποίηση των εσπεριδοειδών από τις ενισχύσεις για την παραγωγή μεταποιημένων προϊόντων με βάση τις τομάτες και από τις ενισχύσεις και τις παρεμβάσεις για τα μεταποιημένα προϊόντα με βάση τις σταφίδες.

Όσον αφορά τον τομέα των νωπών οπωροκηπευτικών, εμφανίζει μικρή υποαπορρόφηση σε σχέση με το δείκτη, και αυτό επίσης λόγω του γεγονότος ότι πραγματοποιήθηκαν περισσότερο καθυστερημένες πληρωμές απ'ό,τι είχε εκτιμηθεί (για τις μπανάνες).

Εκτιμάται ότι στο τέλος του οικονομικού έτους, οι δαπάνες θα κυμαίνονται περίπου στο επίπεδο των πιστώσεων που είναι εγγεγραμμένες στον προϋπολογισμό κυρίως λόγω μικρότερων δαπανών για χρηματικές αντισταθμίσεις για να ευνοηθεί η μεταποίηση εσπεριδοειδών και για τις μπανάνες.

Κεφάλαιο B1-17: Καπνός // - 77 εκατ. EUR

// (δαπάνες: 751 εκατ. EUR)

(δείκτης: 828 εκατ. EUR)

Η υποαπορρόφηση σε σχέση με το δείκτη προκύπτει από την καθυστέρηση πληρωμών για τις πριμοδοτήσεις της εσοδείας 1999. Εκτιμάται ότι η καθυστέρηση θα καλυφθεί κατά τη διάρκεια του οικονομικού έτους

Κεφάλαιο B1-20: Γάλα και γαλακτοκομικά προϊόντα // - 58 εκατ. EUR

// (δαπάνες: 1 506 εκατ. EUR)

(δείκτης: 1 564 εκατ. EUR)

Η υποαπορρόφηση σε σχέση με το δείκτη προκύπτει από λιγότερο σημαντικές δαπάνες για τη δημόσια αποθεματοποίηση του αποκορυφωμένου γάλακτος σε σκόνη. Τα οφέλη από τις πωλήσεις είναι σαφώς υψηλότερα λόγω σημαντικότερων ποσοτήτων που πωλήθηκαν από τη δημόσια παρέμβαση.

Αντίθετα, διαπιστώνουμε υπερβάσεις του δείκτη για τις επιστροφές κατά την εξαγωγή (εξήχθησαν σημαντικότερες ποσότητες), τις δαπάνες της δημόσιας αποθεματοποίησης βουτύρου (σημαντικότερες αγορές) και τις ενισχύσεις στη χρησιμοποίηση του αποκορυφωμένου γάλακτος σε σκόνη (κυρίως τις ενισχύσεις στο αποκορυφωμένο γάλα σε σκόνη που χρησιμοποιήθηκε για την παρασκευή καζεΐνης).

Στο τέλος του οικονομικού έτους θα αναμένεται ανάγκη μικρότερη από τις πιστώσεις. Αυτό θα προκύψει από λιγότερο σημαντικές δαπάνες για τη δημόσια αποθεματοποίηση του αποκορυφωμένου γάλακτος σε σκόνη καθώς και από τις υψηλότερες συμπληρωματικές εισφορές από ό,τι είχαν υπολογισθεί στον προϋπολογισμό. Αντίθετα, θα υπάρξει πιθανώς υπέρβαση του επιπέδου των πιστώσεων για τις δαπάνες των επιστροφών κατά την εξαγωγή, τη δημόσια αποθεματοποίηση του βουτύρου και τις ενισχύσεις για τη χρησιμοποίηση του αποκορυφωμένου γάλακτος.

Κεφάλαιο B1-21: Βόειο κρέας // + 190 εκατ. EUR

// (δαπάνες: 3 077 εκατ. EUR)

(δείκτης: 2 886 εκατ. EUR)

Η υπέρβαση του δείκτη προκύπτει:

- κυρίως από τις υψηλότερες δαπάνες για τις πριμοδοτήσεις λόγω της γραμμικής μείωσης των πιστώσεων που αποφασίστηκε από την αρχή του προϋπολογισμού και τις σημαντικότερες απ'ό,τι είχαν προβλεφθεί δαπάνες για τα έκτακτα μέτρα στήριξης (σφαγή και καταστροφή των ζώων στο Ηνωμένο Βασίλειο στο πλαίσιο της εξάλειψης της ΣΕΒ),

- από το γεγονός ότι τα οφέλη επί των πωλήσεων από το δημόσιο απόθεμα είναι χαμηλότερα των προβλεφθέντων. Αναμένεται ανάγκη υψηλότερη από τις πιστώσεις που έχουν εγγραφεί στον προϋπολογισμό.

Τα γεγονότα αυτά συνιστούν επίσης τους βασικούς λόγους της πιθανής υπέρβασης των πιστώσεων στο τέλος του οικονομικού έτους.

Κεφάλαιο B1-22: Αιγοπρόβειο κρέας // + 51 εκατ. EUR

// (δαπάνες: 1 056 εκατ. EUR)

(δείκτης: 1 005 εκατ. EUR)

Η υπέρβαση του δείκτη προκύπτει από επιτάχυνση της πληρωμής σε σχέση με τα προηγούμενα έτη για τη το υπόλοιπο ποσό της πριμοδότησης στις προβατίνες. Πρόκειται για αυστηρά προσωρινή επίπτωση.

Είναι δυνατό να αναμένονται ανάγκες μικρότερες για το κεφάλαιο αυτό λόγω των λιγότερο σημαντικών δαπανών για την πριμοδότηση στις προβατίνες (καλό επίπεδο της τιμής της κοινοτικής αγοράς).

Κεφάλαιο B1-30: Προϊόντα εκτός παραρτήματος 1 // + 30 εκατ. EUR

// (δαπάνες: 333 εκατ. EUR)

(δείκτης: 303 εκατ. EUR)

Η υπέρβαση των πιστώσεων προκύπτει από κυρίως από σημαντικότερες δαπάνες για τα προϊόντα βάσεως σιτηρών. Αυτό προέρχεται κυρίως από την αύξηση των ποσοτήτων που εξήχθησαν.

Προκειμένου να υπάρξει περιορισμός των δαπανών, η Επιτροπή ανέστειλε τα μέσα Μαΐου την έκδοση πιστοποιητικών εξαγωγής που παρέχουν το δικαίωμα πληρωμής επιστροφών. Το επίπεδο των πληρωμών στο τέλος του οικονομικού έτους σε σχέση με τις πιστώσεις εξαρτάται κυρίως από το ρυθμό χρησιμοποιήσεως των πιστοποιητικών που είχαν εκδοθεί πριν από την ημερομηνία αυτή και από το ρυθμό πληρωμής των οργανισμών πληρωμής των κρατών μελών.

Κεφάλαιο B1-37: Εκκαθάριση και μείωση των προκαταβολών //

Το κεφάλαιο αυτό το οποίο δεν υπάγεται στο σύστημα του δείκτη, καλύπτει τις χρηματοδοτικές διορθώσεις που αποφασίστηκαν στο πλαίσιο της εκκαθάρισης των λογαριασμών καθώς και τις μειώσεις και αναστολές των προκαταβολών (μειώσεις /αναστολές των μηνιαίων επιστροφών) που θα πληρωθούν στα κράτη μέλη.

Το σημερινό επίπεδο των δαπανών (-108 εκατ. ευρώ) προκύπτει:

- από μειώσεις των προκαταβολών (-67 εκατ. ευρώ) που αποφασίστηκαν από την Επιτροπή για τις προκαταβολές. Οι μειώσεις αυτές αφορούν κυρίως την μη είσπραξη της συμπληρωματικής εισφοράς του γάλακτος της περιόδου 1998/99 από την Ιταλία,

- από τις πρώτες χρηματικές διορθώσεις στο πλαίσιο της εκκαθάρισης των λογαριασμών για ποσό περίπου -41 εκατ. ευρώ. Η Επιτροπή αποφάσισε πρόσφατα άλλες χρηματικές διορθώσεις οι οποίες θα πιστωθούν στους λογαριασμούς του ΕΓΤΠΕ κατά τους προσεχείς μήνες.

Επιπλέον, η Επιτροπή πρέπει, εάν αυτό καταστεί δυνατόν πριν από τις θερινές διακοπές, να αποφασίσει άλλες χρηματικές διορθώσεις για τις οποίες έχουν κινηθεί οι διοικητικές διαδικασίες. Συναρτήσει των αποφάσεων αυτών, θεωρείται ότι οι εισπράξεις στο τέλος του οικονομικού έτους, θα φθάσουν το επίπεδο των πιστώσεων.

Κεφάλαιο B1-39: Άλλα μέτρα // - 104 εκατ. EUR

// (δαπάνες: 591 εκατ. EUR)

(δείκτης: 695 εκατ. EUR)

Η υποαπορρόφηση σε σχέση με το δείκτη προκύπτει, αφενός λόγω πληρωμής αργότερα απ'ό,τι είχε προβλεφθεί για ορισμένες γεωργονομισματικές ενισχύσεις. Πρόκειται πιθανώς για προσωρινή απόκλιση. Θεωρείται ότι οι δαπάνες για τις γεωργονομισματικές ενισχύσεις θα υπερβούν στο τέλος του έτους τις πιστώσεις που έχουν εγγραφεί στον προϋπολογισμό λόγω της εξέλιξης της λίρας στερλίνας.

Αφετέρου, το κεφάλαιο αυτό καλύπτει κονδύλι του προϋπολογισμού στο οποίο τα κράτη μέλη πρέπει να καταχωρήσουν λογιστικά προσωρινά τα εισπραχθέντα ποσά για τα οποία το κεφάλαιο και το κονδύλι προέλευσης δεν κατέστη δυνατόν να καθοριστούν. Η Ιταλία έχει καταχωρήσει επί του παρόντος εισπραχθέν ποσό (αρνητικό ποσό), περίπου 45 εκατ. ευρώ σ'αυτό το κονδύλι αναμονής. Αυτό επίσης αποτελεί σημαντικό λόγο για τη διαπιστωθείσα υποαπορρόφηση.

3.3.2. Η υποκατηγορία 1β: αγροτική ανάπτυξη και συνοδευτικά μέτρα

Κεφάλαιο B1-40: Αγροτική ανάπτυξη // - 166 εκατ. EUR

// (δαπάνες: 980 εκατ. EUR)

(δείκτης: 1 146 εκατ. EUR)

Η υποαπορρόφηση σε σχέση με το δείκτη προκύπτει από το γεγονός ότι δεν έχουν ακόμη εγκριθεί από την Επιτροπή τα νέα προγράμματα για την περίοδο 2000 έως 2006. Η Επιτροπή, μπορεί, στο στάδιο αυτό να λάβει υπόψη μόνο τις δαπάνες για τα παλαιά συνοδευτικά μέτρα, δεδομένου ότι οι άλλες δαπάνες της αγροτικής ανάπτυξης μπορούν να καταλογισθούν στον προϋπολογισμό του ΕΓΤΠΕ-Εγγυήσεις μόνο μετά την έγκριση των προγραμμάτων αυτών.

4. Συμπεράσματα

Η εκτέλεση των πιστώσεων του υποτμήματος B1 του προϋπολογισμού για τον Ιούνιο 2000 (δαπάνες των κρατών μελών από τις 16 Οκτωβρίου 1999 έως τις 30 Απριλίου 2000) ανέρχεται σε 30 320 εκατ. ευρώ, ήτοι 74% των πιστώσεων.

4.1. Η εκτέλέση των πιστώσεων για την υποκατηγορία 1α

Οι δαπάνες για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) βρίσκονται 123 εκατ. ευρώ πάνω από το δείκτη. Η κατάσταση είναι παρόμοια με αυτή του προηγούμενου μηνός.

Οι τομείς που υπερβαίνουν τον δείκτη είναι κυρίως οι τομείς:

- των αροτραίων καλλιεργειών (+305 εκατ. ευρώ) που προκύπτει από τη γραμμική μείωση των πιστώσεων που αποφασίστηκε από την αρχή του προϋπολογισμού κατά την έγκριση του προϋπολογισμού από τις σημαντικότερες δαπάνες του δημοσίου αποθέματος, τις επιστροφές στην παραγωγή αμύλου και τις επιστροφές στην εξαγωγή,

- του βοείου κρέατος (+190 εκατ. ευρώ) που οφείλεται στις υψηλότερες δαπάνες για τις πριμοδοτήσεις και το δημόσιο απόθεμα,

- του αιγοπροβείου κρέατος (+51 εκατ. ευρώ) που οφείλεται σε επιτάχυνση των πληρωμών της πριμοδότησης στις προβατίνες,

- της ζάχαρης (+34 εκατ. ευρώ) που οφείλεται σε εξαγωγικές επιστροφές σημαντικότερες από τις προβλεφθείσες,

- των προϊόντων εκτός παραρτήματος Ι (+30 εκατ. ευρώ) λόγω αυξήσεως των ποσοτήτων που εξήχθησαν.

Οι τομείς με υποαπορρόφηση σε σχέση με το δείκτη είναι κυρίως οι τομείς:

- των οπωροκηπευτικών (-188 εκατ. ευρώ) λόγω καθυστερημένων πληρωμών ιδίως όσον αφορά τα μεταποιημένα οπωροκηπευτικά,

- των άλλων μέτρων (-104 εκατ. ευρώ), που οφείλεται αφενός μεν σε καθυστερημένη πληρωμή των αγρονομισματικών ενισχύσεων και αφετέρου σε προσωρινή καταχώρηση σημαντικού αρνητικού ποσού από την Ιταλία το οποίο αργότερα θα καταχωρηθεί οριστικά σε άλλα κεφάλαια,

- του καπνού (-77 εκατ. ευρώ) λόγω καθυστερημένης πληρωμής σε σχέση με το δείκτη,

- του γάλακτος και των γαλακτοκομικών προϊόντων (- 58 εκατ. ευρώ) λόγω σημαντικών πωλήσεων, με όφελος, αποκορυφωμένου γάλακτος σε σκόνη από τη δημόσιο απόθεμα,

- του ελαιολάδου (-56 εκατ. ευρώ) λόγω καθυστερημένων πληρωμών.

Η Επιτροπή θεωρεί ότι οι δαπάνες κατά το δεύτερο ήμισυ του οικονομικού έτους θα είναι λιγότερο υψηλές απ'ό,τι είχαν προβλεφθεί. Αυτό προκύπτει κυρίως από εξοικονομήσεις από τη δημόσια αποθεματοποίηση σιτηρών (σημαντικότερες πωλήσεις κριθής που προορίζονται για εξαγωγή σε καλό επίπεδο τιμών) και από τη δημόσια αποθεματοποίηση του αποκορυφωμένου γάλακτος σε σκόνη (δεν υπάρχουν αγορές και υπάρχουν πωλήσεις με σημαντικότερα οφέλη). Η Επιτροπή θεωρεί ότι απομακρύνεται ο κίνδυνος υπέρβασης της υποκατηγορίας Ια και θα πρέπει να παραμείνουμε εντός των πιστώσεων που έχουν εγγραφεί στον προϋπολογισμό.

4.2. Η εκτέλεση των πιστώσεων για την υποκατηγορία 1β

Οι δαπάνες της υποκατηγορίας 1β (αγροτική ανάπτυξη και συνοδευτικά μέτρα) είναι κατά 166 εκατ. ευρώ υψηλότερες από το δείκτη. Αυτό οφείλεται στο γεγονός ότι δεν έχουν ακόμη εγκριθεί από την Επιτροπή τα νέα προγράμματα για την περίοδο 2000 έως 2006. Η Επιτροπή, μπορεί, στο στάδιο αυτό να λάβει υπόψη μόνο τις δαπάνες για τα παλαιά συνοδευτικά μέτρα, δεδομένου ότι οι άλλες δαπάνες της αγροτικής ανάπτυξης μπορούν να καταλογισθούν στον προϋπολογισμό του ΕΓΤΠΕ-Εγγυήσεις μόνο μετά την έγκριση των προγραμμάτων αυτών.